ગોલ્ડની આયાત પર ૨૦૧૨ની સાલ સુધી માત્ર એક ટકાના દરે આયાત ડયૂટી લેવામાં આવી હતી. તેથી સોનાની દાણચોરી કરવામાં ખાસ કોઈ આકર્ષણ રહ્યું નહોતું. કસ્ટમ્સ ડયૂટી ભરીને અનધિકૃત ચૅનલના માધ્યમથી આ આયાત કરવામાાં આવતી હતી. સોનાની આયાત ઘટી ત્યારે પેટ્રોલિયમની આયાતમાં એકાએક વધારો થઈ જતાં ભારતની હૂંડિયામણની આવક પરનું દબાણ ફરીથી વધી ગયું હતું. પેટ્રોલિયમની માફક ઇલેક્ટ્રોનિક્સની આઈટેમ્સની આયાતમાં પણ વધારો થયો હતો. બીજી તરફ આંતરરાષ્ટ્રીય બજારમાં સોનાના ભાવ પણ ઐતિહાસિક ઊંચી સપાટીને આંબી ગયા હતા. તેથી સોનાની આયાત ૫૦૦ ટનની આસપાસની રેન્જમાં ચાલી રહી છે. તેથી ઓગસ્ટ ૨૦૧૩થી તેના પરની આયાત ડયૂટી વધારીને ૧૦ ટકા કરી દેવામાં આવી હતી.